 **Κομοτηνή 22.11.2024**

|  |
| --- |
| **ΕΛΛΗΝΙΚΗ ΔΗΜΟΚΡΑΤΙΑ** **ΠΕΡΙΦΕΡΕΙΑΚΗ ΕΝΟΤΗΤΑ ΡΟΔΟΠΗΣ****ΓΡΑΦΕΙΟ ΑΝΤΙΠΕΡΙΦΕΡΕΙΑΡΧΗ** |
| **Δ/νση: Δημοκρατίας 1, ΤΚ 69133, Κομοτηνή** **Τηλέφωνο: 2531350130****Ε-mail:** **antip-rodop@pamth.gov.gr** |

**ΔΕΛΤΙΟ ΤΥΠΟΥ**

**Τον Αντιπεριφερειάρχη ΠΕ Ροδόπης Εμμανουήλ Ταπατζά επισκέφθηκε ο Υφυπουργός Προστασίας του Πολίτη Ανδρέας Νικολακόπουλος**

Τον Αντιπεριφερειάρχη ΠΕ Ροδόπης Εμμανουήλ Ταπατζά επισκέφθηκε στο γραφείο του την Τετάρτη 20 Νοεμβρίου ο Υφυπουργός Προστασίας του Πολίτη Ανδρέας Νικολακόπουλος, στο πλαίσιο των επαφών που είχε στην περιοχή μας. Τον Υφυπουργό συνόδευε ο Ιωάννης Καραμανλής περιφερειακός αστυνομικός διευθυντής Αν.Μακεδονίας Θράκης.

Ο Υφυπουργός έκανε γνωστό τον σκοπό της επίσκεψής του ενημερώνοντας τον Αντιπεριφερειάρχη για τη σύσκεψη που πραγματοποιήθηκε στην Περιφερειακή Αστυνομική Διεύθυνση, με έμφαση στην διαχείριση του μεταναστευτικού, επισημαίνοντας ότι στόχος αποτελεί η ασφάλεια των πολιτών.

Στη συνάντηση συζητήθηκε το θέμα της συνεργασίας της Τοπικής Αυτοδιοίκησης με το υπουργείο Προστασίας του Πολίτη σε θέματα αντιμετώπισης των συνεπειών ακραίων καιρικών φαινομένων, με τον κο Ταπατζά να αναφέρεται στην πολύ καλή συνεργασία της Π.Ε. Ροδόπης με την Περιφερειακή Αστυνομική Διεύθυνση και τις υπαγόμενες σε αυτήν Αστυνομικές Διευθύνσεις και Τμήματα και την συνδρομή αυτών όπου απαιτείται.

Στη διάρκεια της συζήτησης ο Αντιπεριφερειάρχης ενημέρωσε τον υφυπουργό για τρέχοντα ζητήματα της Περιφερειακής Ενότητας, για τα υπό εκτέλεση έργα και τις πρωτοβουλίες που θα αναλάβει το επόμενο χρονικό διάστημα.

Ο Υφυπουργός ευχαρίστησε τον Αντιπεριφερειάρχη για την υποδοχή και την συζήτηση και ανέδειξε το ενδιαφέρον της ηγεσίας του υπουργείου Προστασίας του Πολίτη για την περιοχή.

Από το γραφείο

Αντιπεριφερειάρχη ΠΕ Ροδόπης